REPUBLIKA HRVATSKA
PRIMORSKO-GORANSKA ŽUPANIJA
GRAD CRIKVENICA

Temeljem odredbi članka 96. Zakona o prostornom uređenju (“NN”RH, broj 153/13), Odluke o izradi Izmjena i dopuna Prostornog plana uređenja Grada Crikvenice (“Službene novine” PGŽ, broj 39/14, Službene novine Grada Crikvenice, broj 08/15), te Zaključka Gradonačelnika Grada Crikvenice, objavljuje se

JAVNA RASPRAVA
O
  Prijedlogu Izmjena i dopuna 
Prostornog plana uređenja Grada Crikvenice

Javna rasprava o Prijedlogu Izmjena i dopuna Prostornog plana uređenja Grada Crikvenice provest će se u trajanju od 15 dana, u razdoblju od 26.veljače 2016. godine do 11.ožujka 2016. godine.

Javni uvid u Prijedlog Izmjena i dopuna Prostornog plana uređenja Grada Crikvenice može se izvršiti tijekom provođenja javne rasprave u sali za sastanke Grada Crikvenice, Crikvenica, Ul. Kralja Tomislava 85 , radnim danom od 8.30 do 14.00 sati.

Javno izlaganje Prijedloga Izmjene i dopune Prostornog plana uređenja Grada Crikvenice održat će se dana 09.ožujka 2016. godine (srijeda) u Gradskoj vijećnici, Crikvenica, Preradovićeva 1, sa početkom u 17.00 sati.

Prijedlozi, primjedbe i pisana očitovanja u svezi Prijedloga ovog Plana, mogu se za vrijeme trajanja javne rasprave upisati u knjigu primjedbi i prijedloga koja će se nalaziti na mjestu uvida i izlaganja Prijedloga plana ili u pisanom obliku predati u pisarnici Grada Crikvenice ili dostaviti poštom na adresu: Grad Crikvenica, Ul. Kralja Tomislava 85, 51260 Crikvenica. Primjedbe i prijedlozi koji nisu čitko napisani i potpisani imenom i prezimenom uz adresu podnositelja, neće se uzimati u obzir u pripremi Izvješća o javnoj raspravi.

						GRAD CRIKVENICA
						GRADONAČELNIK